FK Olimpik Sarajevo

180px|mini|desno|Logo korišten do 2020.
**FK Olimpik** ("Olimpic" od 2010. do 2016) nogometni je klub iz Sarajeva. Osnovan je 1993. Bio je član Premijer lige u njenoj prvoj sezoni 2000-01. Osvajač je Prve lige Federacije Bosne i Hercegovine u sezonama 2008/09. i 2019/20. Nadimak kluba glasi "Vukovi". Tradicionalne boje su zelena i bijela. Domaće utakmice igra na stadionu Otoka.

## Historija 
Ime *Olimpik* potiče iz činjenice da su XIV zimske olimpijske igre održane u Sarajevu, a navijači odnosno igrači *FK Olimpika* dobili su naziv *Vukovi*, aludirajući simpatičnog Vučka, koji je ujedno bio i zaštitni znak Olimpijskih igara u Sarajevu 1984.

### Prvi koraci 
Ramiz Krilašević, Šefkija i Edhem Okerić, Mustafa Ruvić, Suad Osmanagić, Sakib Trtić su od početka, bili uz klub i pomogli da se organizuju rekviziti i oprema za treniranje. Ekipa je s trenerom Slobodanom Rajevićom počela sa treninzima. Za ekipu su tada nastupali Kolar, Demirović, Subašić, Sužnjević, Ahmetagić, Muhović, Toromanović, Memišević, Tozo, Ćurt, Babić, Dogan, Salman, Smajović.

### Afirmacija 
Olimpik je 1993. osvojio Prvi Hasetov memorijalni turnir u malom nogometu. Te godine je odigrano i Kantonalno takmičenje za popunu buduće Lige BiH u nogometu. Ekipa Olimpika je u Kantonu Sarajevo osvojila prvo mjesto gdje je u 8 utakmica imala gol razliku 28:1. Ekipa odlazi na međukantonalno takmičenje u Tuzlu gdje se sastaje s ekipama FK Sloboda Tuzla, NK Gradina Srebrenik, FK Turbina Jablanica, FK Natron Maglaj i NK Travnik. Na tom takmičenju zauzima drugo mjesto čime je osiguran plasman u ligu koja je tek trebala da se formira Prva liga Bosne i Hercegovine koja se organizovala pod okriljem N/FS BiH. Ekipa je 1994. godine nastupala i na Ratnoj olimpijadi u Tuzli i osvojila prvo mjesto u fudbalu.

### Poslijeratni period 
Sezone 1995/96 ekipa je igrala u ligi BiH i te godine napustila prvi rang takmičenja. Ekipa je tih godina često ulazila i ispadala iz prvog ranga takmičenja. Mnogi igrači koji su poslije nastupali i u inozemstvu i u reprezentaciji BiH svoju afirmaciju su stekli kroz FK "Olimpic". Igrači kluba bili su: Almedin Hots, Zajko Zebo, Samir Muratović, Munever Rizvić, Samir Abdurahmanović, Denis Karić, Šopović, braća Nedić Dalibor i Miodrag, Vukas Muamer, Muamer Jahić, Turković Nermin, Hrvat Armin, Omerović Enes, Memić Almir, Bučan Sead, Đuderija Edin, Čindrak Edis.

### Olimpik u zajedničkoj ligi 
Sezone 2000/01. i 2001/02. su u istoriji kluba kao jedne od najuspješnijih. Ekipa je tada u te dvije sezone predvođena trenerima Borisom Bračuljom i  Jusufom Čizmićem uspjela da izbori plasman u zajedničku ligu sa tadašnjim NS „Herceg Bosne“ u kojima se takmičila te u zadnjem kolu sezone 2000/01 pobjedom na Koševu protiv Sarajeva golovima Gredića i Cerića uspjela izboriti opstanak u elitnom takmičenju. Za ekipu su tada nastupali Krak Alen, Uščuplić Dženan, Seferović Almir , Suljević Nihad, Alić Nihad, Jahić Muamer, Mekić Samir, Obuća Emir, Gredić Almir, Cerić Tarik, Ljeljak Aner, Bučan Sead, Zeba Zajko, Ljubunčić Elvir, Hadžispahić Ahmed, Hasanović, Čindrak Edis. Nakon izborenog opstanka sljedeće sezone je ekipa ispala iz lige.

### Na ivici egzistencije 
Od sezone 2002/03, pa do sezone 2006/07, klub je bio na ivici egzistencije. Klub je prvo ispao u Prvu ligu Federaciju da bi potom ispao u Drugu ligu – Centar. Igrači su bili: Đuderija, Fatić, Garčević, Dudo, Derviši, Kurto, Murtić, Ortaš, Ramić, Suković, Hadžić, Šabotić, Kaljanac, Dević, Šišić, Kaljić, Imširović.

### Nova vremena u klubu 
Sezonu 2006/07. trener Kolar kreće sa juniorima na početku sezone. U 8. kolu na mjesto predsjednika dolazi Gracić Nijaz privrednik i bivši predsjednik FK "Sarajevo". Na polusezoni u klub dolazi par iskusnijih igrača koji su činili okosnicu ekipe. Zbog lošeg starta ekipa, za samo 3 boda, se ne uspijeva  plasirati u 1. Ligu Federacije u koju te sezone odlazi Ozren. Igrači koji su bili nosioci igre te godine su: Bećirović, Žerić, Garčević,  Radonja, Smječanin, Redžović, Makić, Toromanović, Kapetanović, Timkov.

Ekipa na kraju sezone zauzima drugo mjesto ali cilj predsjednika i uposlenika u klubu za sezonu 2007/08 ostaje isti: Plasman u 1. ligu Federacije bosne i Hercegovine. Ekipa vođena Kolarom sa igračima kojima su pridodani još i Haznadar, Hondo, Sikima, Bubalo, Mešetović, Majčić, Ferhatović već u jesenjoj polusezoni skoro obezbjeđuje plasman u 1. ligu. Na kraju sezone ekipa osvaja ubjedljivo prvo mjesto sa 17 bodova prednosti ispred drugoplasiranog time se plasira po prvi put u Premijer Ligu od kada se takmiče klubovi iz svih gradova Bosne i Hercegovine. U sezoni 2014-15. prvi put u svojoj historiji klub osvaja Kup BiH.

## Uspjesi 
## Evropski nastupi
## Plasman po sezonama 
## Stadion 
Fudbalski klub Olimpic domaće utakmice igra na stadionu Otoka koji je izgrađen 1993. godine. Nalazi se u sarajevskom naselju Otoka, uz rijeku Miljacku. Kapacitet stadiona je 5.000 sjedećih mjesta. Pored Olimpica stadion koristi i ženski nogometni klub SFK 2000 Sarajevo.

2011. godine je izvršena rekonstrukcija stadiona koju je finansirala općina Novi Grad. Rekonstrukcija je podrazumijevala postavljanje travnate podloge, sanaciju na oštećenim betonskim tribinama, te postavljene plastičnih stolica. Također, izvršena je sanacija prostora ispod tribina, kao i svlačionica. U neposrednoj blizini nalazi se i pomoćni teren sa vještačkom podlogom i osvjetljenjem. Prije rekonstrukcije Olimpic je domaće utakmice igrao na stadionima Grbavici i Asim Ferhatović Hase.

## Poznati igrači 
*  Juan Pablo Kresser
*  Thiago Carioca
*  Thiago Rodrigo
*  Vedran Ješe
*  Zoran Rajović
*  Darko Spalević
*  Miloš Vidović
*  Dragan Vranić
*  Nikola Kolarov
*  Almedin Hota
*  Zajko Zeba
*  Admir Raščić
*  Dženan Uščuplić
*  Alen Škoro
*  Ognjen Đelmić
*  Admir Vladavić
*  Haris Duljević
*  Emir Obuća

## Treneri 
* Slobodan Rajović
* Boris Bračulj
* Jusuf Čizmić
* Senad Kreso
* Asim Saračević
* Fuad Švrakić
* Samir Jahić
* Mensur Dogan
* Irfan Handžić
* Zijo Turković
* Muamer Vukas
* Nermin Hadžiahmetović
* Husref Musemić
* Nedim Jusufbegović
* Faik Kolar
* Vlatko Glavaš
* Edin Prljača
* Mehmed Janjoš
* Nedim Jusufbegović
* Fahrudin Zejnilović 
* Husref Musemić
* Denis Sadiković
* Nedim Jusufbegović
* Faik Kolar
* Dragan Radović 
* Mirza Varešanović
* Hajrudin Đurbuzović
* Dragan Radović
* Esad Selimović
* Darko Vojvodić 
* Esad Selimović
* Slavko Petrović

## Reference 
## Vanjski linkovi 
*Službena stranica 
*FK Olimpik Sarajevo na *Soccerbaseu*
*FK Olimpik Sarajevo na *Transfermarktu*

Olimpik
Kategorija:Sport u Sarajevu
Olimpik
*
Olimpik